CELEX: E2009P0006
Language: da
Date: 2009-05-14 00:00:00
Title: Sag anlagt den 14. maj 2009 af Magasin- og Ukepresseforeningen mod EFTA-Tilsynsmyndigheden (Sag E-6/09)

2.7.2009   
            
            
               DA
            
            
               Den Europæiske Unions Tidende
            
            
               C 150/13
            
         Sag anlagt den 14. maj 2009 af Magasin- og Ukepresseforeningen mod EFTA-Tilsynsmyndigheden
   (Sag E-6/09)
   2009/C 150/14
   Der blev den 14. maj 2009 anlagt sag mod EFTA-Tilsynsmyndigheden af Magasin- og Ukepresseforeningen repræsenteret ved Jan Magne Juuhl-Langseth og Peter Dyrberg, Advokatfirmaet Schjødt, Dronning Mauds gt 11, Oslo, NORGE.
   Sagsøgeren nedlægger følgende påstande:
   
               1.
            
            
               Domstolen erklærer, at EFTA-Tilsynsmyndigheden har undladt at behandle den klage om statsstøtte til aviser, der blev indgivet til denne myndighed i august 2006,
               og
            
         
               2.
            
            
               pålægger EFTA-Tilsynsmyndigheden at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøgeren er en norsk bladsammenslutning.
            
         
               —
            
            
               Sagsøgeren anfører, at EFTA-Tilsynsmyndigheden har undladt at tage stilling til klagen inden for en rimelig frist og derfor ikke har levet op til sine forpligtelser.
            
         
               —
            
            
               Artikel 37 i aftalen om Tilsynsmyndigheden og Domstolen fastsætter følgende:
               
                  »Undlader EFTA-Tilsynsmyndigheden i strid med denne aftale eller bestemmelserne i EØS-aftalen at træffe beslutning, kan en EFTA-stat indbringe klage for EFTA-Domstolen for at få fastslået denne overtrædelse.
                  En sådan klage kan kun antages til behandling, hvis EFTA-Tilsynsmyndigheden har været opfordret til at handle. Hvis EFTA-Tilsynsmyndigheden ikke har taget stilling inden to måneder efter denne opfordring, kan klagen indbringes inden for en frist på yderligere to måneder.
                  På de i de foregående stykker fastsatte betingelser kan enhver fysisk eller juridisk person indbringe klage til EFTA-Domstolen over, at EFTA-Tilsynsmyndigheden har undladt at udstede en beslutning til ham.«